અમેઝોન ઈન્ડિટાના સેલર સર્વિસીસના જીએમ અને ડાયરેક્ટર ગોપાલ પિલ્લેઈએ જણાવ્યું હતું કે બીટુબી ગ્લોબલ સેલિંગનું લોન્ચ ભારત જે રીતે લેવેચ કરે છે તે પદ્ધતિમાં પરિવર્તન લાવવાની અમારી કટિબદ્ધતામાં વધુ એક સિદ્ધિ છે. ૨૦૧૫માં આરંભથી અમેઝોનના ગ્લોબલ સેલિંગ પ્રોગ્રામે અમેઝોનના દુનિયાભરના ગ્રાહક મૂળને આસાન અને સુવિધાજનક પહોંચ આપીને ભારતભરમાં ભારતીય બીટુસી પ્રોડક્ટના નિકાસકારો માટે નવા બજાર સેગમેન્ટ્‌સ ખોલી નાખ્યા છે. અમે દુનિયાભરમાં મેક ઈન ઈન્ડિયા પ્રોડક્ટો માટે એકધારી માગણી જોઈ રહ્યા છીએ ત્યારે અમે માનીએ છીએ કે યુએસ, યુકે, જર્મની, ફ્રાન્સ અને જાપાનમાં બીટુસી અને બીટુબી બજારને ભારતીય નિકાસકારોને પહોંચ આપવા માટે કાર્યક્રમ વધુ મજબૂત બનાવવાનો આ ઉત્તમ સમય છે.